Angstrom

L'angstrom (Å), scrit ancje ångström o ångström, al è une unitât di misure di lungjece. Nol aparten al SI, e al corispuint a 10−10 metris, ch'al ven a jessi 0,1 nanometris.

 Storie 

L'angstrom al cjape il non dal fisic svedês Anders Jonas Ångström, un dai prins sienziâts a ocupâsi di spetriscopie.

 Ûs 
L'angstrom, al dispiet dal fat che nol è une misure dal SI e che il so ûs al è disconseât, al è doprât da cetancj sienziâts par indicâ lis dimensions di molecolis e atoms, e par indicâ la lungjece dai leams chimics.

In alternative al angstrom, il SI al consee di doprâ il nanometri, 10-9 metris.

 Simbul 
Il simbul dal angstrom al è une letare "A" sormontade da un balin (Å).
Tai caratars Unicode chest segn si cjate come U+00C5, o da la tastiere ALT+0197

Categorie:Unitâts di misure